Ευγένιος Ροντιόνωφ

Ο Ευγένιος Αλεξάνδροβιτς Ροντιόνωφ (, προφέρεται: Εβγκένι Αλεξάνδροβιτς Ροντιόνωφ, Τσιμπίρλεϊ, Όμπλαστ της Πένζα, Ρωσική Ομοσπονδία, 23 Μαΐου 1977 - Μπαμούτ, Δημοκρατία της Τσετσενίας, Ρωσική Ομοσπονδία, 23 Μαΐου 1996) ήταν Ρώσος στρατιώτης που αιχμαλωτίστηκε κατά την διάρκεια του Πρώτου Πόλεμου της Τσετσενίας από τσετσένους ισλαμιστές αντάρτες, βασανίστηκε και αργότερα εκτελέστηκε με αποκεφαλισμό. Η εκτέλεση του φαίνεται να προήλθε από την άρνηση του να αφαιρέσει τον επιστήθιο σταυρό που φορούσε και να υποταχθεί στην οργάνωση τους ως μουσουλμάνος. Τιμάται ως νεομάρτυρας από τους ορθοδόξους χριστιανούς, εντός και εκτός Ρωσίας, αν και η Ρωσική Ορθόδοξη Εκκλησία δεν έχει προχωρήσει ακόμη σε επίσημη Αγιοκατάταξη.

μικρογραφία|Λιτανεία της εικόνας του νεομάρτυρα Ευγενίου Ροντιόνωφ
Βιογραφία
Ο Ευγένιος γεννήθηκε στο χωριό Τσιμπίρλεϊ, του Όμπλαστ της Πένζα, στις 23 Μαΐου 1977. Ο πατέρας του, Αλεξάντρ Κονσταντίνοβιτς Ροντιόνωφ, ήταν μαραγκός και κατασκευαστής επίπλων, ενώ η μητέρα του, Λιούμποφ Βασιλίεβνα, ήταν πτυχιούχος στην τεχνολογία αλλά ασχολήθηκε και αυτή με την εργασία του ανδρός της. Οι γονείς του Ευγενίου ήταν ολιγόπιστοι και απομακρυσμένοι από τον βίο της εκκλησιαστικής ζωής, όμως πείστηκαν να τον βαπτίσουν σε βρεφική ηλικία καθώς η μητέρα του ήταν ανήσυχη σχετικά με την υγεία του. Τα πρώτα του χριστιανικά βήματα τα έκανε με τις γιαγιάδες του, όπου δενότανε συναισθηματικά.

Μετά τον χωρισμό των γονιών του το 1984, ο Ευγένιος μεγάλωσε μαζί με την μητέρα του στο χωριό Κουρίλοβο του Ποντόλσκ, στο Όμπλαστ της Μόσχας.

Το 1989, η γιαγιά του τον συνόδευσε σε Θεία Λειτουργία όπου εξομολογήθηκε και κοινώνησε για πρώτη φορά. Ο ιερέας του έδωσε έναν μεταλλικό επιστήθιο σταυρό, αν και η μητέρα του τον παρότρυνε να τον αφαιρέσει καθώς φοβόταν τις κοινωνικές αντιδράσεις εκείνη την περίοδο.

Κατά την διάρκεια της εφηβικής του ηλικίας στο Κουρίλοβο, εκκλησιαζόταν κάθε Κυριακή μόνος του και έφερνε αγιασμό στο σπίτι. Αθλούνταν και συμμετείχε σε αγώνες πυγμαχίας κατακτώντας μια φορά την δεύτερη θέση, αν και αποφάσισε να σταματήσει την πυγμαχία καθώς δεν μπορούσε να χτυπήσει κανέναν στο πρόσωπο. Στο Ποντόλσκ, ολοκλήρωσε την βασική εκπαίδευση και, αργότερα, εργάστηκε σε ένα εργοστάσιο επίπλων.

Το 1995, σε ηλικία 18 ετών, επιστρατεύτηκε και στάλθηκε να υπηρετήσει στον ρωσικό στρατό και την ίδια χρονιά στάλθηκε στο μέτωπο του Πρώτου Πολέμου της Τσετσενίας. Δούλευε ως ελεγκτής αμαξοστοιχιών για όπλα και παράνομες ουσίες, μαζί με άλλους τρεις στρατιώτες, στα σύνορα με την Τσετσενία.

Κατά την διάρκεια ελέγχου ενός ασθενοφόρου, οπλισμένοι αντάρτες κατέβηκαν από το όχημα και περικύκλωσαν τους συνοριοφύλακες. Κρατήθηκε αιχμάλωτος για περίπου 100 μέρες. Οι Τσετσένοι αντάρτες, υπό τον Ρουσλάν Χαϊχορόεφ, του ζήτησαν να βγάλει τον σταυρό του και να παραπέμψει στην μουσουλμανική θρησκεία, αλλιώς θα βασανιζόταν. Παρά τα βασανιστήρια, είχε τόση πίστη και αγάπη στον Χριστό έτσι ώστε να αρνηθεί. Η μητέρα του κατέβαλε πολλές προσπάθειες για να σώσει τον γιο της αλλά οι αρχηγοί των τρομοκρατών της είπαν πως θα τον άφηναν ελεύθερο μόνο όταν θα γινόταν ένας από αυτούς. Τελικά, την ημέρα τον γενεθλίων του, αφού οι αντάρτες δολοφόνησαν τους τρεις αιχμαλώτους που είχαν συλλάβει μαζί του, του πρότειναν για τελευταία φορά να βγάλει τον σταυρό του και του ορκίστηκαν μάλιστα πως εάν το έκανε θα τον άφηναν να ζήσει. Αφού αρνήθηκε για τελευταία φορά, ένας αντάρτης αποκεφάλισε με ένα μαχαίρι τον Ευγένιο.Ορθόδοξος Συναξαριστής, λήμμα "Ευγένιος Ροντιόνωφ"

Αφού η μητέρα του απέδωσε λύτρα στους αντάρτες προκειμένου να πάρει πίσω το σώμα του, θάφτηκε στον τόπο καταγωγής του, με τον σταυρό αλλά δίχως την κεφαλή. Το κοιμητήριο του έχει γίνει τόπος προσκυνήματος από πολλούς πιστούς.

Παραπομπές

Κατηγορία:Ρώσοι στρατιωτικοί
Κατηγορία:Ρώσοι νεομάρτυρες
Κατηγορία:Νεομάρτυρες
Κατηγορία:Χριστιανοί μάρτυρες θύματα ισλαμισμού
Κατηγορία:Ρώσοι άγιοι
Κατηγορία:Χριστιανοί άγιοι του 20ού αιώνα